**Δικαιολογητικά Πρόσληψης στη Διεύθυνση Δ.Ε. Πρέβεζας**

Ενημερώνουμε τους εκπαιδευτικούς που θα προληφθούν ως αναπληρωτές/τριες στη Διεύθυνση ΔΕ Πρέβεζας ότι πρέπει να προσκομίσουν **ΟΛΑ** τα απαιτούμενα δικαιολογητικά πρόσληψης σε ευκρινή φωτοαντίγραφα **κατά την πρώτη ημέρα που θα αναλάβουν υπηρεσία.**

**Τα δικαιολογητικά που απαιτούνται είναι τα εξής:**

**1. Εκτύπωση σελίδας από το ΟΠΣΥΔ** στην οποία αναγράφεται το **ΑΦΜ**

**2**. **Φωτοτυπία** οποιουδήποτε εντύπου στο οποίο αναγράφεται το **ΑΜΚΑ**

**3**. **Φωτοτυπία** οποιουδήποτε εντύπου στο οποίο αναγράφεται το **ΑΜΑ ΙΚΑ**

**4.** **Φωτοαντίγραφο πτυχίου** (Σε περίπτωση ξενόγλωσσου τίτλου να προσκομισθούν επιπλέον: α. μετάφραση, β. αναγνώριση ΔΟΑΤΑΠ, γ. απολυτήριο λυκείου)

**5. Φωτοτυπία δελτίου Αστυνομικής Ταυτότητας**

**6.Πρωτότυπη γνωμάτευση** (**του τελευταίου τρίμηνου)** **παθολόγου ή γενικού ιατρού** Δημόσιου νοσοκομείου ή ιδιώτη (να πιστοποιείται η υγεία και φυσική καταλληλότητα του υποψηφίου υπαλλήλου να ασκήσει διδακτικά καθήκοντα). **Υποχρεωτική προσκόμιση** με την πρόσληψη. Απαραίτητη προϋπόθεση σε κάθε περίπτωση για την καταβολή της 1ης μισθοδοσίας

**7.Πρωτότυπη γνωμάτευση** (**του τελευταίου τριμήνου) ψυχιάτρου** Δημόσιου νοσοκομείου ή ιδιώτη γιατρού  (να πιστοποιείται η ψυχική υγεία και φυσική καταλληλότητα του υποψηφίου υπαλλήλου να ασκήσει διδακτικά καθήκοντα).

**Υποχρεωτική προσκόμιση** με την πρόσληψη. Απαραίτητη προϋπόθεση σε κάθε περίπτωση για την καταβολή της 1ηςμισθοδοσίας

**8. Πιστοποιητικό Στρατολογίας τύπου Α΄** (Αναζητείται αυτεπάγγελτα. Εάν υπάρχει ήδη παρακαλούμε να προσκομιστεί για διευκόλυνση της υπηρεσίας μας)

**9. Φωτοτυπία 1ης σελίδας  βιβλιαρίου Εθνικής Τραπέζης**  με ευκρινή τον αριθμό ΙΒΑΝ (με πρώτο δικαιούχο τον αναπληρωτή εκπαιδευτικό).

**10. Μεταπτυχιακοί τίτλοι σπουδών**  (σε περίπτωση ξενόγλωσσου τίτλου να προσκομισθούν επιπλέον : α. μετάφραση, β. αναγνώριση ΔΟΑΤΑΠ).

**11. Σεμινάριο 400 ωρών** Ειδικής Αγωγής (αν υπάρχει και μόνο σε περίπτωση πρόσληψης από τον πίνακα Ειδικής Αγωγής)

**12. Φωτοαντίγραφα των Βεβαιώσεων Προϋπηρεσίας κατ ΄έτος ξεχωριστά** (όχι συγκεντρωτική εκτύπωση από το ΟΠΣΥΔ)

**13.** Όσοι έχουν βεβαίωση Προϋπηρεσίας από Ν.Π.Δ.Δ. και Ν.Π.Ι.Δ. να προσκομίσουν επιπλέον: α) απόφαση πρόσληψης και απόλυσης β) βεβαίωση από το φορέα απασχόλησης όπου να προκύπτει η ιδιότητα με την οποία υπηρέτησαν η σχέση εργασίας, το ωράριο (πλήρες,ή μειωμένο), το υποχρεωτικό πλήρες ωράριο σε περίπτωση εργασίας με μειωμένο ωράριο) η διάρκεια των προϋπηρεσιών και γ) βεβαίωση στην οποία θα αναφέρεται η νομική μορφή του φορέα απασχόλησης καθώς και αν υπάγεται στο πεδίο εφαρμογής της Παραγράφου 1 του Άρθρου 7 του Ν.4354/2015.

**14. Αναλυτική Κατάσταση Ενσήμων** (μπορούν να εκτυπωθούν μέσω της ηλεκτρονικής ιστοσελίδας του ΕΦΚΑ).

**15. Πιστοποιητικό Οικογενειακής Κατάστασης** (μπορεί να εκτυπωθεί μέσω της Κεντρικής  Διαδικτυακής Πύλης της Δημόσιας Διοίκησης «ΕΡΜΗΣ» http://www.ermis.gov.gr).

**16. Βεβαίωση φοίτησης σπουδάζοντος ή βεβαίωση υπηρετούντος στρατιωτική θητεία τέκνου.**

**17. Πιστοποιητικό εντοπιότητας** (μπορεί να εκτυπωθεί μέσω της  Κεντρικής  Διαδικτυακής Πύλης της Δημόσιας Διοίκησης «ΕΡΜΗΣ» http://www.ermis.gov.gr).

**Τα ανωτέρω δικαιολογητικά, για διευκόλυνση του ελέγχου, να τα έχετε έτοιμα με αυτή τη σειρά.**

**Στην υπηρεσία μας θα συμπληρώσετε**

**1. Αναφορά ανάληψης** (παρέχεται από την υπηρεσία)

**2. Αίτηση αναγνώρισης συνάφειας μεταπτυχιακού**( που δεν είναι απαραίτητο προσόν διορισμού). Παρέχεται από την υπηρεσία.

 Εφιστούμε την προσοχή σας στο εξής: **Η προσμέτρηση του μεταπτυχιακού για μισθολογική εξέλιξη θα αρχίσει αυστηρά και απαρέγκλιτα από την ημερομηνία υποβολής της αίτησης σας.**

**3. Αίτηση αναγνώρισης προϋπηρεσίας** (παρέχεται από την υπηρεσία)

**4. Υπεύθυνη Δήλωση** ότι για την εν λόγω προϋπηρεσία δεν έλαβα σύνταξη, αποζημίωση ή άλλο βοήθημα αντί σύνταξης, δεν ασκώ εμπορία κατ΄επάγγελμα και δεν ασκείται ποινική δίωξη σε βάρος μου (παρέχεται από την υπηρεσία).

Τονίζουμε ότι η προσκόμιση **ΟΛΩΝ** των δικαιολογητικών είναι **ΑΠΑΡΑΙΤΗΤΗ.** Επίσης εφιστούμε την προσοχή σας καθώς **χωρίς όλα τα απαραίτητα δικαιολογητικά,** δεν μπορείτε να αναλάβετε υπηρεσία σύμφωνα με την κείμενη νομοθεσία. Παρακαλούμε να φροντίσετε έγκαιρα για την συλλογή των απαραίτητων δικαιολογητικών προκειμένου να λειτουργήσει ομαλά η διαδικασία των προσλήψεων και των τοποθετήσεων στις σχολικές μονάδες.

**ΕΠΙΣΗΜΑΝΣΗ:**

Όσοι εκπαιδευτικοί ανήκουν σε ειδική κατηγορία στον πίνακα κατάταξης (πολύτεκνοι/ τρίτεκνοι πάσχοντες από σκλήρυνση κατά πλάκας, ομόζυγη μεσογειακή αναιμία αναπηρία σε ποσοστό 67% και άνω οφείλουν να καταθέσουν τα αντίστοιχα αποδεικτικά έγγραφα.